**ELŐZETES HATÁSVIZSGÁLAT**

**a vásárok és piacok működéséről szóló 34/1995. (X.26.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása a szombathelyi piac és zsibvásár kiszámítható működési rendje (helye és nyitvatartási ideje) a Szombathely Városi Vásárcsarnok épületének felújítása alatti átmeneti időszakban.

**2. Gazdasági, költségvetési hatások**

A tematikus vásárnapokkal, illetve az azokon beszedett helypénzekkel a Szombathely Városi Vásárcsarnok bevételekhez juthat.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A rendelet módosítása azért szükséges, mert a Szombathely Városi Vásárcsarnok épületének felújítása alatti átmeneti időszakban megváltozik a piac, illetve a zsibvásár helyszíne és nyitvatartása. Továbbá az intézmény vezetése részéről felmerült az igény a tematikus vásárnapok bevezetésére, illetve a piacok éjszakáján való részvételre, így ezek átvezetése szükséges a rendelet mellékleteiben. Valamint a Közgyűlés korábban kialakított szándékával összhangban szükséges, hogy az átmeneti időszak alatt újonnan kialakított, valamint megüresedett üzleteket ne kelljen pályáztatni a meglévő bérlők és az üzletet üzemeltetők részére.

A veszélyhelyzet megszűnésével már nem indokolt olyan kizárólagos látogatási idősáv fenntartása, amely alatt a piacot kizárólag 65. életévüket betöltött személyek látogathatják.

A jogalkotás elmaradása esetén nem lenne kiszámítható a szombathelyi piac és zsibvásár működési rendje a Szombathely Városi Vásárcsarnok épületének felújítása alatti átmeneti időszakban.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**